open-index/open-wikipedia-markdown huggingface dataset:
שלמה לוין

**שלמה לוין** (נולד ב-22 בפברואר 1933) הוא עורך דין ושופט ישראלי. כיהן כשופט בית המשפט העליון וכמשנה לנשיא בית המשפט העליון.

## ביוגרפיה
לוין נולד בריגה שבלטביה בשנת 1933 לברטה לבית מנדלשטם ולדב לוין, ועלה לארץ ישראל עם משפחתו בשנת 1937. עם עלייתם, השתכנו ברעננה, אך לאחר זמן קצר עברה משפחתו לנתניה.

את לימודי המשפטים לתואר בוגר ומוסמך למד באוניברסיטה העברית בירושלים. עבודת הדוקטורט שלו, אותה סיים בשנת 1969, עסקה ב"מהותו של הערעור".

את התמחותו במשפטים עשה לוין במשרדם של עורך הדין יהושע רוטנשטרייך ונשיא בית המשפט העליון יואל זוסמן. בשנת 1957 הוסמך לעריכת דין ועבד תשע שנים כשכיר. באותה עת סייע לזוסמן בכתיבת ספרו "סדר הדין האזרחי" ובמקביל הרצה בפקולטות למשפטים של האוניברסיטה העברית ואוניברסיטת תל אביב. בשנת 1969 קיבל תואר ד"ר במשפטים על "דיון אזרחי".

בשנת 1966 מונה לבית משפט השלום בתל אביב ולרשם בית המשפט המחוזי. בשנת 1975 מונה לשופט בית המשפט המחוזי. בעבודתו השיפוטית בלט בתמציתיות פסקי דינו.

ב־9 באפריל 1980 מונה לבית המשפט העליון, בו שירת עד פרישתו בשנת 2003. על אף השנים הרבות בהן כיהן בבית המשפט העליון כשופט מן המניין ואחר כך כמשנה לנשיא (מ-1995), דמותו לא זכתה לסיקור תקשורתי רב. הסיבה לכך הייתה התמקדותו בתחומי המשפט האזרחי. בין תפקידיו הבולטים עמד בראש הרכב הערעור במשפטו של אריה דרעי, וכן עמד בראש ההרכב לחיסול פיגורים בתיקים אזרחיים.

ביוזמתו הוקם המכון להשתלמות שופטים, בראשו עמד מספר שנים. מלבד זאת עסק בקידום הקמתו של פורום שופטים בינלאומי והרבה בכתיבת ספרות מקצועית. לאורך השנים היה פעיל גם בוועדות מקצועיות שונות: ועדה להצעת שינויים במערכת המשפט, ועדה לבחינת הקמתה של פקולטה למשפטים באוניברסיטת חיפה, ועדת המומחים לרפורמה בדיני פשיטת רגל (1986–1990). חבר במחלקת המחקר של הרשות השופטת.

לוין אלמן - אשתו הייתה אילנה, אשר נפטרה ב-2018, עורכת דין ומחנכת, והם הורים לבן.
במרץ 2026, במהלך מבצע שאגת הארי נישא לוין בשנית עם בת זוגו נילי.

## ספריו
***החוק נחלת הכלל.**
***תורת הפרוצדורה האזרחית - מבוא ועקרונות יסוד**, פרלשטיין גינוסר, התשס"ח 2008.
***פרוצדורה אזרחית-סדרי דין מיוחדים בבית המשפט.**
***פשיטת רגל** (בשותפות עם אשר גרוניס).
***להיות שופט**, כנרת זמורה ביתן, תשס"ט 2009.

## מאמרים שכתב
* שלמה לוין, "אי תלות שיפוטית - מבט כלפי פנים", עיוני משפט כט, 5.

## לקריאה נוספת
* ** ללא גלימה - שיחות עם שופטי בית המשפט העליון** - הפרק: שלמה לוין, הוצאת למשכל - ידיעות ספרים, 2017, עמ' 61 - 80

## קישורים חיצוניים
* 
* 
* 
* 

## הערות שוליים

קטגוריה:בוגרי בית הספר ביאליק (נתניה)
קטגוריה:בוגרי תיכון טשרניחובסקי
קטגוריה:בוגרי האוניברסיטה העברית בירושלים: משפטים
קטגוריה:בעלי תואר דוקטור מהאוניברסיטה העברית בירושלים
קטגוריה:שופטי בית המשפט העליון בדימוס
קטגוריה:עורכי דין ישראלים
קטגוריה:שופטי בית המשפט המחוזי בתל אביב
קטגוריה:שופטי בית משפט השלום בתל אביב
קטגוריה:אנשי העלייה החמישית
קטגוריה:ישראלים ילידי לטביה
קטגוריה:ישראלים שנולדו ב-1933
עמק מדריאו פרפיטה קלארור

**עמק מדריאו פרפיטה קלארור** (קטלאנית **Vall del Madriu Perafita Claror**) הוא עמק קרחוני בהרי הפירנאים המכסה שטח של 42.47 קמ"ר, כעשירית משטחה של אנדורה. העמק המבודד והבלתי מפותח משתרע בדרום-מזרחה של המדינה והוא אגן הניקוז השני בגודלו בתחומיה. הוא מנקז את נחל מדריאו הזורם מערבה לאורך 11.5 ק"מ ומגובה של 2905 מטר ועד לגובה של 1055 מטר. כמו כן זורם בעמק היובל החשוב ביותר של המדריאו, נחל הקלארור אי פרפיטה (Claror i Perafita). העמק מוקף הרים משלושת צידיו ונפתח רק בצידו המערבי, מקום בו הוא מתחבר לעמק המרכזי במדינה.
האקלים והצמחייה בעמק מושפעים מהפרשי הגבהים והחשיפה לשמש המתחייבים ממיקומו. עד לגובה של 1700 מטר הצמחייה היא הררית ומתאפיינת בחורש אורנים ובכרי מרעה. מגובה של 1700 מטר ועד 2200 מטר צומח בעמק יער של עצי מחט תת-אלפיני, ומעל לגובה זה משתרעים בו כרי מרעה אלפיניים.

ימין|ממוזער|185px|עמק פרפיטה
חשיבותו של העמק והסיבה לכך שהוכרז על ידי אתר אונסק"ו כאתר מורשת עולמית נעוצה בכך שהאדם לא חיבל בנוף ובמרקם החיים הטבעי בעמק, וגם כיום ניתן להגיע אליו ברגל בלבד. הבתים, השבילים, שדות הטרסות ושרידי עיבוד הברזל שנעשה על גדות נחל מדריאו עד 1790, מלמדים על אורח החיים במדינה החל באמצע ימי הביניים ולאורך 700 שנים. בעמק שוכנים שני יישובים קטנים, אנטרמסאיגס (Entremesaigues) ורמיו (Ramio), שהיו מיושבים באורח קבע עד לפני 50 שנה. מאז הם נושבים רק בעונת הקיץ. בסך הכל ישנם ביישובים אלה 12 בתים עשויים אבן גרניט מקומית ומכוסים בגגות שיסט. לצידו של כל בית שוכן אסם תבואה וסביב היישובים שדות ערוכים בטרסות ששימשו לגידולי חיטה ושעורה, אך כיום הם משמשים בעיקר למרעה. עד המאה ה-19 השתמשו המקומיים בעצי העמק על מנת להפיק מהם פחם עץ, אך כיום הולכים העצים ומתפשטים וחורש משתלט על שטחי השדות הגבוהים בעמק. בשדות המרעה רעו פרות, כבשים וסוסים, והרועים התגוררו בבקתות עם גגות טוף במשך עונת המרעה.

כיום משמש העמק כאזור קיט ותיירות המאפשר פעילויות של ציד, דיג וטיול וטיפוס אלפיני. מי הנחלים אחראים על חמישית מאספקת המים של המדינה ועל 11% מצריכת החשמל שלה. 

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
מדריאו
קטגוריה:אנדורה: אתרי מורשת עולמית
קטגוריה:הרי הפירנאים
סבב ה-WTA

ממוזער|285 פיקסלים

**סבב ה-WTA** הוא סבב טניס ברמה עולמית לנשים המאורגן על ידי התאחדות טניס הנשים (ה-WTA). הסבב בדרג השני אחריו הוא סבב ה-WTA צ'לנג'ר והסבב בדרג השלישי הוא סבב הטניס העולמי של ה-ITF לנשים. סבב הגברים המקביל הוא סבב ה-ATP.

## תחרויות
טורנירים בסבב ה-WTA מחולקים למספר דרגות, בהתאם לכמות הנקודות המחולקת בהם: WTA 1000 (WTA 1000 tournaments), WTA 500 (WTA 500 Tournaments) וWTA 250 (WTA 250 Tournaments). בנוסף, ה-WTA גם אחראי על סבב הצ'לנג'ר (WTA Challenger Tournaments), עבור טניסאים שמדורגים נמוך מכדי להתקבל לטורנירים בסבב ה-WTA. טורנירי גראנד סלאם, טורניר הטניס האולימפי, גביע דייוויס, גביע הופמן וסבב הטניס העולמי של ה-ITF לנשים (רמה מתחת לסבב הצ'לנג'ר – נקרא גם "טורניר הפיוצ'ר") אינם מאורגנים על ידי ה-WTA, אלא על ידי ה-ITF או הוועד האולימפי הבינלאומי (IOC).

עונת התחרויות בסבב WTA מתחילה בראשית ינואר ומסתיימת באמצע נובמבר. בתקופה שבין אמצע נובמבר ותחילת ינואר אין טורנירי ATP אך יש טורנירי צ'לנג'ר וטורנירי פיוצ'ר. במהלך העונה יש שבוע ללא טורנירי ATP, כי בו מתקיימים משחקים בגביע דייוויס. בשבועות שבהם מתקיימים טורנירי מאסטרס לא מתקיימים טורנירי ATP נוספים, אך בשאר השבועות יש לרוב 2–3 טורנירים במקביל.

שמונת הטניסאים ושמונת הזוגות שזכו במרב הנקודות במהלך השנה, מוזמנים לשחק בטורניר האחרון בעונת הטניס של סבב ה-WTA, גמר ה-WTA.

## צמרת דירוג ה-WTA
**להלן עשר הטניסאיות בצמרת הדירוג** (נכון ל־26 בפברואר 2025):

## ישראליות בסבב ה־WTA
לאורך ההיסטוריה השתלבו ישראליות רבות בסבב ה-WTA. דירוג השיא לנשים בסבב זה, היה של שחר פאר, שדורגה במקום ה-11 בעולם בסבב היחידות, שהוא דירוג השיא של כל הזמנים לנשים וגברים יחד. כמו כן העפילה לשלב רבע הגמר בשלושה טורנירי גראנד סלאם והישראלית היחידה שהעפילה לגמר הזוגות בנשים בגראנד סלאם. שחקניות בולטות נוספות הן אנה סמשנובה שדורגה במקום ה-15 ביחידות, ציפי אובזילר שדורגה בשיאה במקום ה-75 ליחידות ויוליה גלושקו שדורגה בשיאה במקום ה-79 ליחידות ו-109 בזוגות.

### טנסיאיות פעילות בדירוג
נכון ל-11 באוקטובר 2022.

## שיאי הסבב העולמי
מוצגים בזאת שיאים עיקריים שתועדו בסבב העולמי לנשים בטניס, השיאים המוצגים הם למשחקי היחידים לאורך כל ההיסטוריה.

### היסטוריית הגראנד סלאם
נספר רק מתחילת עידן התחרויות הפתוחות

כמות הופעות בגמר ובחצאי הגמר של הגראנד סלאם לנשים:

סטטיסטיקות של כמות ניצחונות ואחוז ניצחונות בטורנירי הגראנד סלאם בסבב ה-WTA:

## ראו גם
*סבב הצ'לנג'ר של ה-WTA
*סבב הטניס העולמי של ה-ITF לנשים (פיוצ'ר)
*הסבב העולמי לגברים (ATP)
*סבב הגראן פרי בטניס
*אליפות העולם בטניס (WCT)
*אליפות ישראל הפתוחה בטניס לנשים

## קישורים חיצוניים
* 

* דירוג ה-WTA, באתר של WTA

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:תחרויות טניס
אונג סן

שמאל|ממוזער|250px|פסל אונג סן בינגון
הגנרל **אונג סן** (בבורמזית: **ဗိုလ်ချုပ် အောင်ဆန်**;  13 בפברואר 1915 – 19 ביולי 1947) היה מהפכן, לאומן, גנרל ופוליטיקאי בורמזי. הייתה לו תרומה מכריעה במאבק להשגת עצמאותה של בורמה, אך נרצח על ידי מתנקשים שישה חודשים בטרם הושגה במלואה.

## ביוגרפיה
בשנות מלחמת העולם השנייה שיתף פעולה עם היפנים והקים בחסותם את "הצבא העצמאי של בורמה" (Burma Independence Army - BIA) וסייע בכיבוש בורמה על ידם כקולונל ב"צבא ההגנה לבורמה" (Burma Defense Army - BDA) כפי שנקרא הצבא בהמשך, ואף זכה לאות מסדר השמש העולה מידי קיסר יפן. מ -1 באוגוסט 1943 נתמנה לשר המלחמה בממשלת בובות שהקימו היפנים במדינה. אונג סן נוכח שאין כוונת היפנים להעניק עצמאות אמיתית ועל כן יחד עם מנהיגי המפלגה הקומוניסטית הבורמזית יצר קשר עם הבריטים בהודו וב־27 במרץ 1945 הוביל את "הצבא הלאומי של בורמה" (Burma National Army - BNA) כשמו אז, למרד נגד היפנים וסייע לשחרורה מהכיבוש היפני על ידי הבריטים.

ב-12 בפברואר 1947, חתם אונג סן על הסכם בכינוס פנגלונג השני, עם מנהיגים מקבוצות לאומיות שונות, ובו ביטאו הזדהות ותמיכה בהקמת מדינה בורמזית מאוחדת. באפריל אותה השנה, מפלגת ה-AFPFL זכתה ב-196 מבין 202 מושבים בבחירות לאספה המכוננת. ביולי, אונג סן כינס סדרה של התוועדויות בוילה סורנטה שבראנגון על מנת לדון ברהביליטציה של בורמה.

ב-19 ביולי 1947, בסביבות השעה 10:37 בבוקר, כנופיה של אנשי-מיליציות חמושים פרצה למבנה המזכירות בראנגון תחתית במהלך פגישה של המועצה המבצעת (ממשלת הצללים שהוקמה על ידי הבריטים כהכנה לקראת העברת השליטה במדינה) והתנקשה בחיי אונג סן ושישה משרי הקבינט שלו, ובהם בכור אחיו בא וין. מזכירה בקבינט ושומר-ראש נהרגו גם הם בחילופי האש. ההתנקשות בוצעה לכאורה בפקודותיו של יו סואו, יריב פוליטי, שהועמד לדין ונתלה כתוצאה מכך.

ברם, ישנם נדבכים במשפטו של יו סואו שמעלים ספקות. היו שמועות על קונספירציה בה היו שותפים הבריטים - וריאציה של תאוריה זו זכתה לתחייה מחודשת בסרט תיעודי רודף-סנסציות אך רב-השפעה שהפיק ה-BBC לציון 50 שנה להתנקשות, בשנת 1997.

## הנצחתו
בשנת 1966 הונצח אונג סן על 3 מטבעות של מיאנמר, אז בשם בורמה. הערכים: 5 פיא, 10 פיא, 25 פיא נפוצו במחזור.

## חיים אישיים
בתו, אונג סן סו צ'י, היא מנהיגת מפלגת הליגה הלאומית למען הדמוקרטיה, וכלת פרס נובל לשלום לשנת 1991.

## קישורים חיצוניים

* [מטבע 5 פיא נושא דיוקן אונג סן משנת 1966 ממוספר KM 39 בקטלוג קראוזה. המטבע נתן להשגה ב[ישראל]]
* מטבע 10 פיא נושא דיוקן אונג סן משנת 1966 ממוספר KM 40 בקטלוג קראוזה. המטבע נתן להשגה בישראל
* [מטבע 25 פיא נושא את דיוקן אונג סן משנת 1966 ממוספר KM 41 בקטלוג קראוזה. המטבע נתן להשגה ב[ישראל]]
* 

קטגוריה:פוליטיקאים בורמזים
קטגוריה:קורבנות רציחות פוליטיות באסיה
קטגוריה:בורמה במלחמת העולם השנייה
קטגוריה:מעוטרי מסדר השמש העולה
קטגוריה:מנהיגים שנרצחו
קטגוריה:משתפי פעולה עם האימפריה היפנית
קטגוריה:ילידי 1915
קטגוריה:נפטרים ב-1947
בארי האריס

**בארי האריס** (באנגלית: **Barry Harris**; 15 בדצמבר 1929 – 8 בדצמבר 2021) היה פסנתרן ג'אז שהתמחה בסגנון הבי בופ וכתב יצירות רבות וחשובות בסגנון. האריס נולד בדטרויט מישיגן, הוא הושפע מאוד מארט טאטום, באד פאוול צ'ארלי פארקר ות'לוניוס מונק. גם בהקשבה שטחית אפשר היה לשמוע את ההשפעה החריפה של באד פאוול על נגינתו. יש המשווים את הדמיון בין השניים לדמיון בין סאני סטיט לצ'ארלי פארקר. ב-1960 האריס עבר לניו יורק. האריס ניגן עם מקס רואץ', דקסטר גורדון קנונבול אדרלי, קולמן הוקינס, אילינוי ג'אקט ורבים אחרים. בתור אמן מוביל הוא הקליט 14 אלבומים.

בסוף שנות השבעים האריס חי עם מונק ומשפחתו, כך שהיה לו תפקיד חשוב בסרט התיעודי שהפיק קלינט איסטווד על הפסנתרן.

נפטר ב-8 בדצמבר 2021 מסיבוכים של מחלת הקורונה.

## קישורים חיצוניים

* 

* 

קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:נגני בי בופ
קטגוריה:אמריקאים שנולדו ב-1929
קטגוריה:אמריקאים שנפטרו ב-2021
ישו ותומא הקדוש

שמאל|ממוזער|250px|ישו ותומא הקדוש, פסל מאת אנדראה ורוקיו

**ישו ותומא הקדוש** (באיטלקית: **Incredulità di san Tommaso**; 1467-1483) הוא פסל ברונזה מאת הפסל האיטלקי אנדראה דל ורוקיו.

הפסל תוכנן עבור הגומחה ה-14 בצדה המזרחי של כנסיית אורסנמיקלה ("גן מיכאל הקדוש") בפירנצה. הגומחה בכנסייה תוכננה בידי דונטלו עבור פסלו "לואיס הקדוש מטולוז" (San Ludovico di Tolosa) משנת 1413. אולם, בעקבות מכירת הגומחה שבקיר הכנסייה לגילדת הסוחרים בעיר, הועבר פסלו של דונטלו לבזיליקת סנטה קרוצ'ה ואת מקומו תפס פסלו של ורוקיו, בהזמנת הגילדה. הסכום הכולל ששולם עבור הפסל היה 800 פלורינים. הדמויות הוצבו בגומחה ב"צום יוחנן המטביל", ב-21 ביוני 1483.

הפסל מתאר את המפגש בין ישו לבין תומא הקדוש, אחד משנים-עשר השליחים. על פי המתואר בבשורה על-פי יוחנן (20, 24-29), תומא פקפק בתחייתו של ישו ונזקק למשש את פצעיו כדי להאמין בכך. בחירת נושא כזה היוותה חידוש בפיסול שבכנסייה זו, בהציגה נושא בצורה נראטיבית וסיפורית. הדמויות בפסל נוצקו ללא גב, כיוון שהן מיועדות לצפייה רק מן החזית. אופן עשיית הדמויות מדגים את השפעת הפיסול הקלאסי בעיצוב בגדי הדמויות ובתיאור המוחשי של ההתרחשות. היחס שבין הדמויות מצביע על חוש מפותח לתיאור תנועה ועלילה. בעוד תומא מתואר כשהוא מתבונן ומתרכז בגופו של ישו, כשהוא מושיט את ידו אל עבר הפצע, הבעת פניו של ישו נראית כבוהה ונמצאת במישור רוחני יותר. ידיו של ישו, שסימני הצליבה מופיעים עליהן, הבעתיות מאוד בתנועה ובהדגשה האנטומית והריאליסטיות שלהם.

## ראו גם
* פסל ברתולומאו קולאוני

קטגוריה:אנדראה דל ורוקיו
קטגוריה:פסלים (יצירות)
קטגוריה:פיסול של תקופת הרנסאנס
קטגוריה:פירנצה: פסלים
קטגוריה:ישו בתרבות ובאמנות
הפארק הלאומי מורן טרואה פיטון

ממוזער|250px|עמק השיממון בפארק
**הפארק הלאומי מורן טרואה פיטון** (אנגלית **Morne Trois Pitons National Park**) הוא פארק לאומי בדרום מרכזו של האי דומיניקה, השוכן 13 ק"מ מזרחית לבירה רוזו. הפארק משתרע על שטח של 68.57 קמ"ר, סביב הר הגעש שעל שמו הוא נקרא. המקום הוכרז כפארק לאומי בשנת 1975 על קרקעות שהיו שייכות בחלקן למדינה ובחלקן נתרמו על ידי גורמים פרטיים, והיה לפארק הלאומי הראשון באי.

## גאוגרפיה ואקלים
הפארק משתרע בין גבהים של 500 עד 1,220 מטר ומגיע לשיאו בפסגת "מורן טרואה פיטון" הנישאת לגובה של 1,342 מטר במרחק של שמונה ק"מ בלבד מחוף הים. הנוף מאופיין בצוקים געשיים תלולים ובעמקים עמוקים. בתחומי הפארק שוכן "עמק השממון" (Valley of Desolation או Grand Soufriere) שצורתו כשל אמפיתיאטרון ובו שוכנים כ-50 פומרולות (Fumarole), מעיינות חמים, גייזרים וכן "האגם הרותח" השני בגודלו בעולם, שטמפרטורת מימיו מגיעה ל-95°C. העמק מנוקז על ידי נחל פואנט מולאטר (Pointe Mulatre) הזורם אל האוקיינוס האטלנטי שבמזרח. בפארק שני אגמי מים מתוקים - אגם בורי (Boeri) השוכן בלועו של הר געש כבוי ואגם פרשווטר (Freshwater) שהוא הגדול באי. שני האגמים נוצרו לפני 25,000 עד 30,000 שנים ועומקם משתנה בהתאם לעונות השנה. 

האקלים בפארק הוא טרופי ימי עם הבדלים קטנים במשרע הטמפרטורות בין היום ללילה ובין עונות השנה. טמפרטורות המקסימום נעות בין 27°C ל-28°C בעוד שטמפרטורות המינימום מגיעות ל-19°C עד 21°C. הלחות היחסית גבוהה ועומדת על 95% בדרך כלל, ורק לעיתים רחוקות יורדת מתחת ל-85%. כמות המשקעים השנתית מגיעה ליותר מ-7,600 מ"מ.

## החי והצומח
בפארק חמישה אזורי צמחייה טבעית ואזור חקלאי קטן. יער העננים בגבהים שמעל 914 מטר, מכוסה כמעט תמיד בעננים, ושוררות בו טמפרטורות נמוכות, המלוות ברוחות עזות ובגשמים. באזור זה נפוצים השרכאים, שיחים שונים, טחב ועצים נמוכים המכוסים בחזזית. רצועת הצמחייה מתחת ליער העננים היא רצועת מעבר שבה עצים דקים ונישאים לגובה של 12 עד 15 מטר. מתחת לרצועה זו, ובגובה של מעל ל-610 מטר, משתרע יער הגשם ההררי המכוסה באפיפיט. מתחתיו ובגובה שמתחת ל-460 מטר משתרע יער הגשם הבוגר והמצחייה בו צפופה מאלה של הרצועות הגבוהות יותר. הרצועה התחתונה והאחרונה היא רצועת חורש הגשם המשני. 

בפארק שבעה מיני יונקים, 50 מיני עופות, 12 מיני זוחלים, 12 מיני סרטנאים מספר מיני דו-חיים ומינים רבים של חרקים. כל היונקים היבשתיים הובאו אל הפארק ממקומות אחרים ובין היתר כוללים אלה עכברושים, חזירים, חתולים ומין של אופוסום.

## ראו גם
* גאוגרפיה של דומיניקה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:דומיניקה: אתרי מורשת עולמית
קטגוריה:דומיניקה: גאולוגיה
פארק הלאומי מורן טרואה פיטון
קסר עמרה

250px|ממוזער
**קסר עמרה** (בערבית: **قصر عمرة**; תעתיק: קצר עמרה, שפירושו "מצודת עמרה") היא הידועה שבמצודות המדבר בירדן וממוקמת במרחק של 85 ק"מ מזרחית לעמאן.
## היסטוריה
המצודה נבנתה בתחילת המאה ה-8, ככל הנראה בין 711 ל-715, על ידי הח'ליף וליד הראשון מבית אומיה; אך גרסה אחרת מייחסת את בנייתה לח'ליף וליד השני בשנות הארבעים של המאה ה-8. המצודה עצמה הרוסה, אך בית הכפר שלידה השתמר במצב טוב וסביר ששימש כמקום מנוחה לחליף או לבני משפחתו לתקופות שהות קצרות.

ימין|ממוזער|200px|מצודות המדבר
במבנה אולם אירוח שבו שלוש ספינות ובית מרחץ בסגנון רומי, והוא מעוטר בפרסקאות עשירות המתארות סצנות ציד, היאבקות ורחצה, בעלי חיים, דמויות מלכותיות, נשים עירומות ועוד. על אחד מקירות בית המרחץ מצוירת מפה של השמיים בחצי הכדור הצפוני, לצידם של סימני גלגל המזלות, וזו נחשבת לאחד הניסיונות המוקדמים לשרטט את הייקום שלא באופן דו־ממדי. פרסקאות אלה בסגנון חילוני משמשים דוגמה לאמנות איסלאמית מוקדמת, ומראים כי האיסור על עשיית דמות התקבל באסלאם בשלב מאוחר יותר.

באר בעומק של 36 מטר ומשאבה שהופעלה על ידי חמור צמודים למבנה מצפון וסיפקו לו מים לצורכי שתייה ולבית המרחץ.

המצודה נעזבה ונתגלתה שוב ב-1898, על ידי אלואיס מוסיל, במצב של הזנחה ביחס למצודות אחרות, וכתובות גרפיטי פגעו בחלק מהפרסקאות. בשנת 1985 הכריז ארגון אונסק"ו על המצודה כאתר מורשת עולמית ונערך מבצע לשחזור המבנה.

## גלריה

Qasr Amra 4.jpg
Qasr Amra 6.jpg
Qasr Amra 8.jpg


## קישורים חיצוניים

* קסר עמרה באתר Archnet

קטגוריה:ערכים שבהם תבנית בריטניקה אינה מתאימה
קטגוריה:ירדן: אתרי מורשת עולמית
קטגוריה:ירדן: מבצרים
קטגוריה:ירדן: אתרים ארכאולוגיים
קטגוריה:נבטים
קטגוריה:אדריכלות אומיית
הורטיקולטורה

[שמאל|ממוזער|250px|עצי נוי ופרחים ב[גני בוצ'ארט.]]
**הוֹרְטִיקוֹלְטוּרָה** (מלטינית: **hortus** – גן, **cultura** – תרבות; על פי האקדמיה ללשון העברית: **בֻּסְתְּנָאוּת**) היא האמנות, המדע, הטכנולוגיה והכלכלה של גידול צמחי תועלת ונוי. זהו ענף בתחום החקלאות, מקביל לענף היערנות וענף גידולי שדה, העוסק בגידול צמחים בגנים ובבתי-גידול. ההורטיקולטורה עוסקת בצמחים מניבים כגון עצי-פרי, ירקות, אגוזים, זרעים ועשבי-תבלין, כמו-גם בצמחים המשמשים לרפואה, בשמים, צבעים ועוד שימושים שאינם למאכל, וכן בצמחי נוי כגון מדשאות, עצים וצמחי-גן. 
בין היתר עוסקת ההורטיקולטורה בשתלנות (הרביית צמחים), מחקר גנטי וטיפוח זנים חדשים, אינטרודוקציה (אקלום צמחים), שימור הצומח ובתי הגידול הטבעיים, אתנובוטניקה, עיצוב גנים ונוף, הקמת גנים ואחזקתם, חינוך, גינון טיפולי, וייעוץ טכני.
לימודי הורטיקולטורה כוללים בעיקר מדעים מדויקים ומדעי הטבע כגון ביולוגיה, בוטניקה, כימיה, קרקע ומים, גנטיקה, פיזיולוגיה של הצמח, אנטומולוגיה ועוד. בעוד שבחקלאות קלאסית, השטח מחולק למספר מועט של חלקות גדולות, בהורטיקולטורה שטח מחולק להרבה חלקות קטנות עם זנים ואף גידולים שונים.

בישראל נלמד תחום זה במסגרת החוג למדעי הצמח, בפקולטה לחקלאות באוניברסיטה העברית, ברחובות.

במכון המחקר וולקני מתבצע המחקר בהורטיקולטורה בשתי מחלקות:
* מחלקת עצי פרי.
* מחלקת צמחי נוי – הורטיקולטורה אורנמנטלית.

## ראו גם
*גינון
*תירבות צמחי בר
*ערוגה מוגבהת

## קישורים חיצוניים

* 
* 

קטגוריה:אתנוביולוגיה
קטגוריה:חקלאות בת קיימא
מקשר דינמי

**מקשר דינמי** (באנגלית: **Dynamic linker**) הוא סוג של טוען שטוען ומקשר בזמן הריצה (run-time) או הטעינה (load-time)  ספריות משותפות (קובצי dll במערכת ההפעלה חלונות, so במערכת לינוקס) לתוכניות שנמצאות בזיכרון המחשב. הספריות המשותפות נמצאות בדרך כלל בקבצים נפרדים על גבי הכונן הקשיח. 

בזמן ההידור של תוכנה שמשתמשת בקישור דינאמי, מצטמצמת פעולת המקשר לרישום של שם הספרייה המשותפת ושם או מספר השגרה בספרייה שיש להפעיל. בזמן הריצה של התוכנה, המקשר הדינמי מאתר את קטעי הקוד הדרושים בספריות המתאימות וטוען אותן לשטח הזיכרון המוקצה לתהליכים. עיקר העבודה, אם כן, מתבצע בזמן הטעינה או זמן הריצה של התוכנה. 

בשיטה הישנה, לאחר שכל הספריות המשותפות נטענו לזיכרון, החליפו את כל ההפניות לספריות משותפות במצביעים שהורו על מיקום הספריות בזיכרון המחשב. בחלונות 3.11, לדוגמה, כל ההפניות לספריות היו מאורגנות ברשימות מקושרות, כך שניתן היה לעדכן את המצביעים לכל אחת מהספריות באופן סדרתי. כיום, רוב המערכות שמשתמשות בקישור דינאמי משתמשות בטבלת סמלים שבזמן ההידור כל המצביעים שלה ריקים. בזמן הטעינה, מעדכנים את המצביעים כך שיורו על מיקום הספריות בזיכרון. החיסרון בשיטה זו לעומת השיטה הישנה הוא שכדי להפעיל בזמן ריצה שגרה בספרייה משותפת צריך קודם כל לאתר את מיקומה בזיכרון בטבלת הסמלים.

הספריות עצמן מכילות טבלאות קפיצה (jump table), שנקראות Procedure Linking Table (PLT), שמורות על מיקום השגרות בספרייה. כדי להפעיל שגרה בספרייה מסוימת, יש לאתר את מיקומה בטבלת הקפיצה על מנת לדעת את מיקומה בזיכרון המחשב. התקורה שנוצרת בשיטה זו בדרך כלל קטנה וזניחה.

## ראו גם
* מקשר
* Dynamic-Link Library

קטגוריה:מערכת הפעלה
1982 במדע

רשימת אירועים מדעיים עיקריים שהתרחשו ב-1982.

## ביוכימיה
* סטנלי פרוזינר מפרסם מאמר בנושא פריונים. הרעיון התקבל בביקורת קשה אך בסופו של דבר הוא קיבל פרס נובל על העבודה
* הומולין (Humulin), אינסולין אנושי שיוצר בטכניקה של DNA רקומביננטי אושר כתרופה

## טכנולוגיה
* 17 באוגוסט – ייצור מסחרי של תקליטור על ידי חברת פיליפס
* 1 באוקטובר – תחילת מכירת תקליטורים
* 14 בדצמבר – הוצאת פטנט על טרנזיסטור IGBT

## כימיה
* 8 באפריל – גילוי גביש כמו-מחזורי על ידי דן שכטמן
* 29 באוגוסט- יצירת מֵיטְנֶרְיוּם, יסוד מלאכותי ממתכות המעבר, סמלו הכימי Mt, מספרו האטומי 109, נקרא על שם ליזה מייטנר

## מדעי המחשב
* כתיבת וירוס מחשב ראשון
* אוגוסט – תחילת ייצור מחשב קומודור 64. בסך הכל נוצרו מעל 17 מיליון יחידות

## פיזיקה
* כנס סולווה ה-18 - פיזיקה של אנרגיות גבוהות

## רפואה
* 2 בדצמבר – ניתוח מוצלח ראשון של השתלת לב מלאכותי

## פרסים
* פרס נובל
**פרס נובל לפיזיקה – קנת וילסון ארצות הברית, על התאוריה לתופעות קריטיות בהקשר למעברי פאזה.
** פרס נובל לכימיה – אהרון קלוג בריטניה/דרום אפריקה, על פיתוח מיקרוסקופ האלקטרונים הקריסטלוגרפי.
** פרס נובל לפיזיולוגיה ורפואה – סונה ברגסטרם שוודיה, בנט סמואלסון שוודיה, ג'ון ר. ויין בריטניה, על גילוי הפרוסטגלנדינים.
** פרס נובל לכלכלה - ג'ורג' שטיגלר (ארצות הברית) על מחקריו רבי ההשפעה של מבנים תעשייתיים, תפקוד שווקים והסיבות והתוצאות של רגולציה ציבורית.
*מדליית פילדס – שינג-טונג יאו (סין), אלאן קון (צרפת), ויליאם ת'רסטן (ארצות הברית)
*פרס טיורינג – סטיבן קוק על תרומתו לתורת הסיבוכיות

## נפטרו
* 18 בינואר – חואנג שיאנפאן, היסטוריון, חוקר תרבות, אנתרופולוג, אתנולוג ובלשן סיני (נולד ב-1899)
* 28 במרץ – ויליאם פרנסיס ג'יוק, כימאי קנדי, חתן פרס נובל לכימיה לשנת 1949 על עבודתו בחקר תכונות החומר בטמפרטורות הקרובות לאפס המוחלט (נולד ב-1895)
* 9 באפריל – רוברט האבמן, כימאי גרמני, דיסידנט וחסיד אומות העולם (נולד ב-1910)
* 12 ביוני – קרל פון פריש, ביולוג אוסטרי חתן פרס נובל לפיזיולוגיה ורפואה לשנת 1973 על פענוח שפת הדבורים (נולד ב-1886)
* 29 ביוני – ולדימיר זבוריקין, ממציא אמריקאי-רוסי מחלוצי הטלוויזיה (נולד ב-1889)
* 18 ביולי – רומן יאקובסון, בלשן יהודי רוסי, היגר לצ'כוסלובקיה ולארצות הברית, דמות מובילה בחוג הבלשני של מוסקבה (נולד ב-1896)
* 2 באוגוסט – ניקולאי פיליוגין, מהנדס סובייטי וחלוץ בתחום פיתוח מערכות הנחיה ובקרה לטילים, משגרי לוויינים וחלליות (נולד ב-1908)
* 15 באוגוסט – אקסל הוגו תיאודור תיאורל, ביוכימאי שוודי, חתן פרס נובל לפיזיולוגיה ורפואה לשנת 1955 על מחקר על אנזימים ופעולתם, במיוחד אנזימים מחמצנים (נולד ב-1903)
* 23 באוגוסט – סטנפורד מור, ביוכימאי אמריקאי, חתן פרס נובל לכימיה לשנת 1972, על תרומתו להבנה של הקשר בין המבנה הכימי לפעילות הקטליטית של מולקולת הריבונוקלאז (נולד ב-1913)
* 1 בספטמבר – לודוויג גאורג ביברבך, מתמטיקאי גרמני, נודע כתומך המפלגה הנאצית, וטען לקשר בין גזע לבין דרך-חשיבה מדעית (נולד ב-1886)

## קישורים חיצוניים

*
אליפות העולם למועדונים 2005

**אליפות העולם למועדונים 2005** נערכה בשנת 2005 ביפן מה-11 בדצמבר עד ה-15 בדצמבר, והיא הייתה אליפות העולם למועדוני כדורגל השנייה במספר.

## הקמת הטורניר
הטורניר נוצר כתוצאה מאיחוד של הגביע הבין יבשתי ושל הטורניר הקודם, גביע העולם בכדורגל לקבוצות. הגביע הבין יבשתי נערך מדי שנה מאז 1960 והפגיש בין האלופות של אירופה ודרום אמריקה ואילו גביע העולם בכדורגל לקבוצות התקיים רק פעם אחת בשנת 2000. כתוצאה מהאיחוד נערך הטורניר במתכונת קצרה יותר מהטורניר המקורי משנת 2000 שארך שבועיים, אך ארוך יותר מהגביע הבין יבשתי שכלל משחק אחד בלבד. שישה מועדונים הוזמנו לקחת חלק בטורניר, כשכל אחד מהם מייצג יבשת ואת התאחדות הכדורגל שלה.

## שיטת המשחקים
התחרות התקיימה בשיטת הנוק אאוט כך שכל קבוצה שיחקה שניים או שלושה משחקים. האלופות מארבעת האזורים ה"חלשים" יותר שיחקו בשלב רבע הגמר כשהמפסידות התמודדו ביניהן על המקום ה-5. המנצחות הצטרפו לאלופות אירופה ודרום אמריקה לשלב חצי הגמר. המפסידות בשלב חצי הגמר התמודדו על המקום השלישי והמנצחות עלו לגמר.

המשחקים נערכו באצטדיון האולימפי בטוקיו, באצטדיון טויוטה ובאצטדיון הבינלאומי יוקוהמה שבו גם נערך הגמר. לצורכי שיווק ופרסום הטורניר נקרא גם "טורניר טויוטה".

## קבוצות משתתפות
הקבוצות שהשתתפו בטורניר הן:

## המשחקים

### רבע הגמר
משחקי רבע הגמר נערכו ב-11 בדצמבר:
* אל-איתיחאד - אל-אהלי: 0-1
* סידני - דפורטיבו סאפריסה: 1-0

### מקומות 5-6
המשחק על המקום החמישי נערך ב-16 בדצמבר:
* סידני - אל-אהלי: 1-2

### חצי הגמר
משחקי חצי הגמר נערכו ב-14 בדצמבר:
* אל-איתיחאד - סאו פאולו: 3-2
* דפורטיבו סאפריסה - ליברפול: 3-0

### מקומות 3-4
המשחק על המקום השלישי נערך ב-18 בדצמבר:
* דפורטיבו סאפריסה - אל-איתיחאד: 2-3

### הגמר
משחק הגמר נערך ב-18 בדצמבר:
* סאו פאולו - ליברפול: 0-1

**סאו פאולו זכתה באליפות העולם בכדורגל לשנת 2005.**

## מלך השערים
בתואר מלך השערים של הטורניר זכו מארקיו אמורוסו (סאו פאולו), מוחמד נור (אל-איתיחאד), פיטר קראוץ' (ליברפול) ואלבארו סבוריו (דפורטיבו סאפריסה) שהבקיעו שני שערים כל אחד. 11 שחקנים הבקיעו שער אחד בטורניר.

## שחקנים מצטיינים

## ראו גם
* גביע העולם בכדורגל

## קישורים חיצוניים
* הטורניר באתר פיפ"א

קטגוריה:גביע העולם בכדורגל לקבוצות
קטגוריה:תחרויות כדורגל ב-2005
קטגוריה:תחרויות כדורגל ביפן
קטגוריה:2005 באסיה
קתדרלת פלמה דה מיורקה

[ממוזער|250px|שמאל| קתדרלת לה סאו נמצאת ב[פלמה דה מיורקה, ספרד]]
ממוזער|250px|שמאל|מראה הפנים
**קתדרלת פלמה דה מיורקה**, הידועה גם בשם **קתדרלת לה סאו**, היא קתדרלה רומית-קתולית בפלמה דה מיורקה, ספרד. הקתדרלה נבנתה בסגנון גותי צרפתי והושלמה ב-1601. היא בנויה על אתר בו שכן פעם מסגד ערבי.

הספינה הראשית מתנשאת לגובה 44 מטר, ובכך היא בעלת הקמרונות הגבוהים ביותר בספרד. היא מוקפת בתמיכות דואות בעלות 2 קומות, התומכים בקמרונות הגבוהים. החזית מורכבת מ-2 מגדלים עגולים וקטנים, ועליהם צריחים מחודדים. במרכז החזית רוזטה ומשני צידיה ניתן לראות תמיכות דואות עבות ומקושטות בקרוקטים (זיזים חדים הבולטים מהן).

כ-50 שנה אחרי שהחל שיפוץ הקתדרלה הוזמן ב-1901 האדריכל אנטוני גאודי כדי להשגיח על הפרויקט. בעוד שמספר מרעיונותיו אומצו - כגון הזזת ספסלי המקהלה קרוב יותר למזבח, והוספת חופה גדולה - גאודי נטש את המיזם ב-1914 אחרי ויכוח עם הקבלן. הפרויקט בוטל זמן קצר לאחר מכן.

**[[ארמון אלמודיינה]]** נמצא סמוך לקתדרלה. ארמון זה היה ארמון מוסלמי של בנו ע'אניה , בקצה הנמל. הבניין נהפך לארמון בתחילת המאה ה-14.

## ראו גם
* רשימת הקתדרלות בעלות הספינות הראשיות הגבוהות ביותר

## קישורים חיצוניים

* 
* La Seu Cathedral
* La Seu Cathedral באתר www.mallorcawebsite.com
* תוכנית הקתדרלה La Seu
* ארמון אלמודיינה

פלמה דה מיורקה
קטגוריה:פלמה דה מיורקה
1981 במדע

רשימת אירועים מדעיים עיקריים שהתרחשו ב-1981.

## חקר החלל
* 12 באפריל – שיגור ראשון מעבורת החלל קולומביה

## מדעי המחשב
* 12 באוגוסט – תחילת ייצור IBM PC
שמאל|ממוזער|250px|דגם 5150 של מחשב IBM PC

## רפואה
* המצאת עור מלאכותי
* ביצוע ראשון של השתלת לב והשתלת ריאה
* 5 ביוני – תחילת מגפה של איידס, כאשר מרכז אמריקאי לבקרת המחלות הודיע על חמישה מקרים לא ברורים של מוות בלוס אנג'לס

## פרסים
* פרס נובל
**פרס נובל לפיזיקה – ניקולס בלומברגן, ארתור שולוב, ארצות הברית, על תרומתם לפיתוח ספקטרוסקופיית לייזר; קאי סיגבאן שוודיה, על תרומתו לפיתוח ספקטרוסקופית אלקטרונים ברזולוציה גבוהה
** פרס נובל לכימיה – קניצ'י פוקוי יפן, רואלד הופמן, ארצות הברית, על התאוריות שפיתחו בעניין מהלכן של תגובות כימיות
** פרס נובל לפיזיולוגיה ורפואה – רוג'ר ספרי, ארצות הברית, מחקרו על אונות המוח; דייוויד הובל ארצות הברית, טורסטן ויזל שוודיה, מחקר על עיבוד מידע ויזואלי במוח
** פרס נובל לכלכלה - ג'יימס טובין (ארצות הברית) על הניתוח של שווקים פיננסיים וקשריהם להחלטות הוצאה, תעסוקה, ייצור ומחירים 
*פרס טיורינג – אדגר קוד על עבודתו שהיוותה ציון דרך בהתפתחות מערכות המידע בכלל ובפרט מערכות ניהול בסיסי נתונים

## נפטרו
* 5 בינואר – הרולד יורי, כימאי אמריקאי חתן פרס נובל לכימיה (1934) על גילוי המימן הכבד, כחלק ממחקר פורץ דרך על איזוטופים. מילא תפקיד מרכזי בפיתוח פצצת האטום האמריקאית (נולד ב-1893)
* 9 במרץ – מקס דלבריק, ביופיזיקאי גרמני שהיגר לארצות הברית, חתן פרס נובל לפיזיולוגיה או לרפואה לשנת 1969 על מחקריו פורצי הדרך בביולוגיה מולקולרית על הבקטריופאג'ים (נולד ב-1906)
* 3 באפריל – ליאו קנר, רופא ופסיכיאטר יהודי אוסטרי-אמריקאי, עסק בהגדרה ומחקר של אוטיזם (נולד ב-1894)
* 11 במאי – אוד האסל, כימאי פיזיקלי נורווגי, חתן פרס נובל לכימיה לשנת 1969 על חלקו בפיתוח הקונספט של קונפורמציה (נולד ב-1897)
* 5 באוגוסט – יז'י ניימן, מתמטיקאי וסטטיסטיקאי פולני-אמריקאי, עסק במושגים רווח בר-סמך והשערת האפס, ניסח את הלמה של ניימן ופירסון (נולד ב-1894)
* 13 בספטמבר – גאורג האז, זואולוג ישראלי, חוקר ומורה באוניברסיטה העברית בירושלים (נולד ב-1905)
* 8 בספטמבר – הידקי יוקאווה, פיזיקאי יפני חתן פרס נובל לפיזיקה לשנת 1949 על ניבוי קיומם של מזונים (נולד ב-1907)
* 8 בספטמבר – צ'ארלס מורטרם שטרנברג, פלאונטולוג וצייד מאובנים אמריקאי-קנדי יהודי (נולד ב-1885)
* 22 בנובמבר – הנס אדולף קרבס ביוכימאי גרמני חתן פרס נובל לפיזיולוגיה או לרפואה לשנת 1953 על גילוי מעגל קרבס בנשימה תאית (נולד ב-1900)
* 6 בדצמבר – הארי הארלו, פסיכולוג אמריקאי, עסק בתחום הפסיכולוגיה ההתפתחותית (נולד ב-1905)

## קישורים חיצוניים

*
קיריגואה

**קיריגואה** (בספרדית: **Quiriguá**) הוא אתר מתקופת המאיה שמרכזו כקילומטר בודד מגדותיו של נהר מוטגואה (Motagua) בגואטמאלה. האתר יושב משך כל תקופת תרבות המאיה הקלאסית, החל בסוף המאה ה-2 ועד שנת 850 לערך, ושימש כבירתה של מדינה אוטונומית שנשאה את שמו. במאה ה-8 ולאחר ניצחונה הצבאי על יריבתה קופאן ב-738, פקדה את קיריגואה תנופת בנייה משמעותית שלוותה בבנייה מונומנטלית.

## הממצאים באתר
באתר פסלים רבים ואסטלות (stela; רבים stelae) בממדים גדולים במיוחד שכל אחת מהן נחצבה מגוש אבן בודד. הגדולה שבאסטלות בקיריגואה, "אסטלה E", נישאת לגובה של 10 מטר ושוקלת כ-60 טון, ונחשבת לאסטלה הגדולה ביותר שהותירו אחריהם בני המאיה. בנוסף יש באתר מספר מזבחים ודמויות בעלי חיים מיתולוגיים שפוסלו מפיסות סלע (Zoomorph), שהידוע שבהם משנת 736 סומן באות "P" ומכונה "הצב הגדול".

## מחקר באתר
מאמר ראשוני אודות האתר התפרסמו לראשונה ב-1840 וכלל רישומים של שתיים מהאסטלות. מחקר נוסף נערך באתר בשנת 1854 ושוב בשנות השמונים של המאה ה-19. מחקר אחרון זה הניב סקירה מעמיקה של כל המונומנטים הגלויים באתר באותה עת. ב-1910 הוגדר שטח של 120 דונם באתר ובסביבתו כאזור ארכאולוגי ומשלחות מחקר המשיכו ללמוד את הממצאים בו בתחילת המאה ה-20. עבודות המחקר בקיריגואה הגיעו לשיאן בין 1975 ל-1980, ובשנת 1981 היא הוכרזה כאתר מורשת עולמית.

## קישורים חיצוניים

* אודות קיריגואה
* הפארק הלאומי קיריגואה

קטגוריה:ערכים שבהם תבנית בריטניקה אינה מתאימה
קטגוריה:גואטמלה: אתרי מורשת עולמית
קטגוריה:אתרים ארכאולוגיים של מאיה
בניין ג'ין מאו

**בניין ג'ין מאו** או **מגדל ג'ין מאו** (**金茂大厦** פירוש מסינית: "בניין השגשוג הזהוב") הוא גורד שחקים סופר גבוה הנמצא ברובע פודונג בשאנגחאי שברפובליקה העממית של סין. גובהו של הבניין הוא כ-420 מטרים, ויש בו 88 קומות. הוא מאוכלס במשרדים ומלון של רשת הייאט (גראנד הייאט שאנגחאי ). נכון לשנת 2025, הוא הבניין השלישי בגובהו בשאנגחאי, ה-17 בגובהו בסין, ה-23 בגובהו באסיה וה-35 בגובהו בעולם. 

כשנחנך בשנת 1999 היה השלישי בגובהו בעולם ועד 2008 היה המגדל הגבוה בסין, עת נחנך בסמוך אליו המרכז הפיננסי העולמי בשאנגחאי. ביחד עם מגדל פנינת המזרח ומגדל שאנגחאי המרכזי, ג'ין מאו הוא אחד מסימני ההיכר הבולטים בקו הרקיע של פודונג. הוא תוכנן על ידי האדריכל אדריאן סמית' ממשרד האדריכלים סקידמור, אווינגס ומריל (SOM) משיקגו, ששיווה לו עיצוב המרמז על מבנה הפגודה המסורתית, וכן על קנה הבמבוק, המסמל צמיחה והתחדשות במסורת הסינית.

## מאפיינים
* היחס בין חלקי הבניין סובב סביב המספר 8, המסמל שגשוג בתרבות הסינית (88 הקומות מחולקות ל-16 חלקים). 
* המגדל יכול לעמוד בפני סופות טייפון במהירות של עד 200 קמ"ש ורעידות אדמה בעוצמה של עד 7 בסולם ריכטר. 
* עלות התחזוקה היומית של הבניין היא 121,000 דולר. 
* בבניין יש 61 מעליות מתוצרת מיצובישי. 
* הדייר המרכזי בבניין הוא מלון גראנד הייאט שאנגחאי, המאכלס את קומות 53 עד 87. זה היה המלון בעל החדרים הגבוהים ביותר בעולם, עד שנחנך לידו ב-2008 המרכז הפיננסי העולמי שמאכלס מלון הייאט נוסף. הבניין הגבוה ביותר בעולם המשמש באופן בלעדי כמלון הוא בורג' אל-ערב.
* במשחק המחשב "טום קלנסי ספלינטר סל: סוכן כפול" ישנו שלב שבו גיבור המשחק צריך להתגנב לתוך המגדל.

## קישורים חיצוניים

* 
* 
* בניין ג'ין מאו באתר משרד האדריכלים סקידמור, אווינגס ומריל (SOM)  
* בניין ג'ין מאו באתר מוזיאון גורדי השחקים
* בניין ג'ין מאו באתר המועצה לבניינים גבוהים וסביבת מחיה עירונית (CTBUH)
* בניין ג'ין מאו באתר  (BRE)
* בניין ג'ין מאו באתר חברת פרמסטיליסה
 

קטגוריה:שאנגחאי: גורדי שחקים
קטגוריה:הרפובליקה העממית של סין: בתי מלון
ביאנלה

[ממוזער|איש בים, ציורו של הצייר [יעקב חייט שייצג את ישראל בביאנלה בצ'ילה בשנת 1985]]
[ממוזער|נשים ערביות, ציורו של הצייר [יעקב חייט שייצג את ישראל בביאנלה בצ'ילה בשנת 1985]]
**ביאנלה** (מאיטלקית: **biennale**, בתרגום לעברית: דו-שנתי) היא אירוע אמנותי המתקיים אחת לשנתיים, ובעיקר כזה המוקדש לאמנות עכשווית. המילה "ביאנלה" הפכה למקובלת בשפות שונות, ובהן עברית, בזכות המוניטין של הביאנלה של ונציה – תערוכת אמנות עכשווית בינלאומית הנערכת החל מ-1895 בוונציה שבאיטליה. הביאנלה של ונציה נחשבת לאחת מהתערוכות החשובות והיוקרתיות ביותר בעולם האמנות ומכל מדינה נבחרים להשתתף בה אך ורק האומנים הבולטים ביותר בתחומם, אשר יוצרים יצירות אמנות במיוחד לקראתה.

בעקבות הביאנלה של ונציה מתקיימות תערוכות אמנות עכשווית הנושאות את השם "ביאנלה" בערים רבות בעולם.

בנובמבר 2022 זכתה שיר בר-חן, בוגרת המגמה לעיצוב אופנה מבית הספר רעות לאמנויות שבחיפה, במקום הראשון בביאנלה האיטלקית הרביעית לתיכונים שהתקיימה ברומא במעמד שר החינוך של איטליה. 

**בישראל** נערכו תערוכות אחדות שנשאו את השם "ביאנלה":
* הביאנלה הבינלאומית לצילום, במשכן לאמנות בעין חרוד, נערכה לראשונה בשנת 1986, ובהמשך בשנים 1988 ו-1991.
* הביאנלה הישראלית לרישום נערכה לראשונה בשנת 2002 בבית האמנים בירושלים, ומאז נערכה שוב בשנים 2005 ו-2007. הביאנלה הרביעית מתוכננת להיערך בדצמבר 2010.
* הביאנלה בהרצליה נערכה לראשונה בספטמבר 2007 בשנית באוקטובר 2009 ובשלישית באוקטובר 2011.
* באפריל 2008 התקיימה הביאנלה לאדריכלות הנוף העירוני – בת ים, בנושא "אירוח". הביאנלה השנייה בבת ים נערכה בספטמבר 2010, תחת הכותרת "הזדמנות - פעולה עירונית".
* הביאנלה של תל אביב-יפו, ARTLV, התקיימה לראשונה בספטמבר 2009 בכמה מתחמים, גלריות ומוזיאונים ביפו ותל אביב.
* הביאנלה הים תיכונית הראשונה בחיפה נערכה בין פברואר לאפריל 2010.
* הביאנלה הים תיכונית השנייה התקיימה בסכנין בין מאי לספטמבר 2013.
* הביאנלה של ערים ומתכנני ערים באירופה זהו אירוע בינלאומי המתקיים אחת לכמה שנים ברחבי אירופה ומוקדש לאדריכלות ותכנון ערים.
* הביאנלה לקרמיקה ישראלית במוזיאון ארץ ישראל בתל אביב
* הביאנלה לאומנות יהודית עכשווית בירושלים
* הביאנלה למעצבי עתיד בחינוך, של משרד החינוך וארגון ה-OECD התקיימה ב-31/5-2/6/2022 בבנייני האומה בירושלים.
* ביאנלה לאומנויות ולעיצוב במוזיאון ארץ ישראל, מרץ 2023

על הקסם שבמושג "ביאנלה" והיומרה הנלווית אליו נכתב במאמר ביקורת:

## קישורים חיצוניים

* הקרן הבינלאומית לארגון ביאנלה
* 

## הערות שוליים

*
קטגוריה:אמנות עכשווית
קטגוריה:תערוכות
מייקל סטוארט בראון

**מייקל סטוארט בראון** (באנגלית: **Michael Stuart Brown**; נולד ב-13 באפריל 1941 בברוקלין, ניו יורק) הוא גנטיקאי וביוכימאי יהודי-אמריקאי, זוכה פרס נובל לפיזיולוגיה ורפואה לשנת 1985, יחד עם ג'וזף גולדשטיין על תיאור מנגנון ויסות מטבוליזם הכולסטרול.

## ביוגרפיה
מייקל בראון סיים בשנת 1962 תואר בוגר באוניברסיטת פנסילבניה ובשנת 1966 קיבל תואר דוקטור לרפואה מבית הספר לרפואה באותו המוסד. הוא עבר לעבוד במרכז למדעי הבריאות של אוניברסיטת טקסס יחד עם עמיתו, ג'וזף גולדשטיין. יחד חקרו את מטבוליזם הכולסטרול בגוף האדם וגילו כי בתאי אדם קיימים קולטנים לליפופרוטאין בעל צפיפות נמוכה (LDL) הקולטים כולסטרול מתוך זרם הדם. חוסר בקולטנים ל-LDL הוא הגורם למחלה הגנטית היפרכולסטרולמיה משפחית, החושפת את הלוקים בה לשורת מחלות הנגרמות מרמת כולסטרול גבוהה. בנוסף להסברים שסיפקו גולשטיין ובראון באשר לגורם העומד מאחורי התחלואה הקיימת באוכלוסיית אנשים להם רמות גבוהות של כולסטרול, כמו למשל מחלת לב כלילית, מחקריהם חשפו את חשיבותו של היבט יסודי בביולוגיה של התא ספיגת מולקולות לתוך התא בתיווך קולטנים.

בנוסף לתרומתם הגדולה להבנתו את אופן פעולת התאים בגוף, תגליותיהם של גולדשטיין ובראון הובילו לפיתוח תרופות סטטיניות, תרופות המורידות את רמת הכולסטרול שבהן משתמשים היום מיליוני בני אדם בעולם והמשפרת את איכות חייהם. תרופות אלה עשויות להוריד באופן משמעותי את מספר מקרי המוות כתוצאה ממחלות הלב הכליליות ושבץ מוחי, בעתיד הקרוב.

כהערכה לתגליותיו פורצות הדרך הוענקה לבראון, בשנת 1988, יחד עם עמיתו גולדשטיין, המדליה הלאומית למדעים של ארצות הברית. בשנות התשעים פרסמו בראון וגולדשטיין יחד עם עמיתי מחקר נוספים תיאור מורכב ביותר שבאמצעותו תאי הגוף מווסתים את רמות השומן והכולסטרול לנוכח תנאים סביבתיים משתנים.

אף ששמו של בראון מוזכר לעיתים קרובות כמועמד למשרות ניהוליות בכירות ברמה הלאומית בארצות הברית, הוא מעדיף להמשיך ולעסוק במחקר יחד עם עמיתו גולדשטיין. יחד הם מובילים צוות מחקר ובו כ-12 דוקטורנטים ופוסט-דוקטורנטים. בראון וגולדשטיין הם מן החוקרים המאוזכרים ביותר בספרות המקצועית בתחומם.

## קישורים חיצוניים

* 

* מידע אישי על מייקל בראון באתר מעבדת בראון/גולדשטיין.
* מייקל סטוארט בראון, אנשי סגולה - יהודים זוכי פרס נובל, באתר בית התפוצות.
* 

קטגוריה:רופאים יהודים אמריקאים
קטגוריה:גנטיקאים יהודים אמריקאים
קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל יהודים אמריקאים
קטגוריה:עמיתים זרים בחברה המלכותית
קטגוריה:עמיתים יהודים בחברה המלכותית
קטגוריה:יהודים זוכי המדליה הלאומית למדעים
קטגוריה:בוגרי בית הספר לרפואה באוניברסיטת פנסילבניה
קטגוריה:אמריקאים שנולדו ב-1941
קטגוריה:זוכי פרס המרכז הרפואי אלבני
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
מודעת אבל

[שמאל|ממוזער|250px|מודעת אבל על מותו של [זאב ז'בוטינסקי]]
[שמאל|ממוזער|250px|מודעת אבל על מותו של הרב [אהרון לייב שטיינמן]]
**מודעת אבל** היא מודעה המודיעה על מותו של אדם או על השתתפות בצער האבלים, או מודעה המודיעה על אזכרה למנוח. 

מודעת אבל המודיעה על מותו של אדם וסדרי הלווייתו מתפרסמת על ידי משפחתו של המנוח סמוך למותו. מודעה זו נתלית בדרך כלל סמוך לביתו של המנוח, במקום עבודתו ובמקומות נוספים שבהם פעל, וכן סמוך לבית האבלים. פעמים רבות מתפרסמת מודעת האבל גם בעיתונות היומית, ומתחילת המאה ה-21 מתפרסמות מודעות כאלה גם באינטרנט. מטרתה העיקרית של מודעה זו היא לזמן את מוקירי זכרו של המנוח להלווייתו. כיוון שככל שמודעה בעיתונות גדולה יותר כך גם מחירה, מודעות גדולות העידו על העושר של המשפחה האבלה. 

לעיתים מפרסמים מוקירי זכרו של המנוח מודעת אבל המביעה אבלות והשתתפות בצער המשפחה. ככל שהמנוח ידוע יותר, כך מתפרסמות מודעות רבות יותר מסוג זה. מקומות עבודה רבים נוהגים, כדבר שבשגרה, לפרסם מודעות אבל על פטירתו של עובד, ומודעות השתתפות בצערו של עובד שנפטר לו קרוב המחייב אבלות. בעקבות פיגוע טרור מפרסמת ממשלת ישראל מודעת אבל ובה שמות כל הנספים בפיגוע. 

למודעות האבל מבנה ונוסח שבלוניים.  לרוב הוא יכלול את הנוסח הבא: 

בצער רב, אנו מודיעים על פטירתו של (קשרי המשפחה של המתאבלים; למשל: אבינו, סבנו ואחינו): **שם הנפטר** (באותיות גדולות). מועד ומיקום ההלוויה, מועד ומיקום השבעה.  

לעיתים מתווספים ניסוחים שונים להודעה למשל שימוש בביטויים "בשיבה טובה" או "בטרם עת". לפעמים גם סיבות המוות כגון "נגאל מייסוריו" או "נפטרה בשלווה". 

צורתה של מודעת האבל היא מלבן, שרוחבו גדול מגובהו. במודעות אבל שמפרסם צה"ל בעקבות נפילתו של חייל, גובה המודעה גדול מרוחבה. סגנונן של מודעות האבל בחברה החרדית שונה במידה ניכרת מזה של המודעות בשאר חלקי החברה בישראל. 

מודעת אבל מתפרסמת, בדרך כלל על ידי המשפחה, גם כדי להודיע על אזכרה למנוח, ביום השנה למותו. 

מתחילת שנות ה-20 של המאה ה-20 נהוג לכלול בתחתית מודעת האבל מידע לגבי מיקום השבעה, ולעיתים גם השעות שבהן יושבים שבעה.
## שימושים חריגים

לעיתים נעשה במודעות אבל שימוש החורג ממטרתן המקורית. דוגמאות לכך:
* פרסום מודעת אבל המודיעה על מותו של אדם חי, כדרך לפגוע בו.
* על "המוסד" מסופר כי במסגרת "מבצע זעם האל" לחיסול חברי ארגון הטרור "ספטמבר השחור", שהיו אחראים במישרין או בעקיפין לטבח הספורטאים באולימפיאדת מינכן, פורסמו מודעות אבל על המועמדים לחיסול, כאמצעי של לוחמה פסיכולוגית. 
* בנובמבר 2007 נעצרו שוטרים אחדים במשטרת נהריה ("השוטרים הנוקמים") בחשד שניסו לפגוע בעבריין באמצעות מטעני חבלה. בית המשפט הוציא צו איסור פרסום האוסר פרסום שמותיהם, אך באחד העיתונים פורסמה מודעת אבל המודיעה על מותו של "אברהם אזולאי" (שמו של גיבור הסרט "השוטר אזולאי"), ועליה חתומים השוטרים החשודים.
* במיצג שנערך במוזיאון ישראל וכותרתו "עבודה עברית", כלל האמן גדעון גכטמן מודעות אבל עם הכיתוב "עבודה עברית". פעולה אמנותית נוספת שבוצעה על ידי גכטמן כללה פרסום מודעות אבל עצמיות בעיתונים יומיים ותליית מודעות על לוחות מודעות. פעולה זו שיקפה את היחס הסבוך, בעיני גכטמן, שבין האמנות לחייו של האמן, ודיאלקטיקה שבין ייצוג למציאות. בנוסף יצר גכטמן סדרה של עבודות בשם "מודעת אבל".
* יום לפני הבחירות לרשויות המקומיות בנובמבר 2008 נתלו בבאר שבע מודעות אבל כוזבות, שהודיעו על מותו הפתאומי של ראש העיר, המועמד לכהונה נוספת, יעקב טרנר.

## ראו גם
* נקרולוג

## קישורים חיצוניים

* 
* 
* 
* 
* 

## הערות שוליים

קטגוריה:מנהגי אבלות והנצחה
אבל
משפט זוטא

**משפט זוטא** (מארמית: זוטא = קטן, כלומר "משפט קטן") הוא הליך נפוץ במשפט פלילי, בו מתקיים משפט קטן בתוך המשפט הגדול . זהו הליך ביניים המתקיים כאשר במהלך דיון בבית המשפט עולה טענה כנגד קבילותה של הודאה, ומטרתו לפסוק האם היא קבילה. המקור עליו מתבסס ההליך במשפט האנגלי, והוא קיים במערכת המשפט בישראל עוד מימי המנדט הבריטי.

## הרקע
על פי דיני הראיות, הודאה באשמה שמסר הנאשם במהלך חקירת משטרה, בפני חוקר, מוגשת לבית המשפט כראיה בצירוף עדות החוקר על אופן מסירת ההודאה ונכונותה. הודאה כזו מהווה ראייה מכרעת שעלולה לגרום להרשעת הנאשם באופן כמעט ודאי, שכן לא נותר לתביעה אלא להביא עוד דבר מה נוסף כראיה, כדי שיוכרע הדיון. במשפטים בהם עלול הנאשם להישלח לשנים רבות בכלא, נמצאים הסניגורים בעמדת נחיתות מול התביעה, ולעיתים קרובות כופרים בקבילותה של ההודאה ומעלים טענות על אי-חוקיותה, בעיקר בגלל אמצעי חקירה פסולים שגרמו לטענתם למסירת ההודאה. על פי החוק היא תהיה קבילה רק אם בית המשפט ראה שההודאה הייתה מרצון חופשי.

הבקשה למשפט זוטא מוגשת לשופט לפני מסירת ההודאה כראיה, ואם החליט כי יש מקום לדון בקבילות - נעצר הדיון הגדול (בכתב האישום), ונפתח הדיון הקטן (זוטא).

## ניהול משפט זוטא
כדי להוכיח את קבילותה של ההודאה באשמה, על התביעה להביא ראיות שניתנה מרצונו החופשי של הנאשם. למעשה, בדיון כזה מתהפכות היוצרות – ההגנה היא התובעת ומביאה נימוקים לפסילה וטענות הנוגעות לאופן מסירת ההודאה, בעוד התביעה מגוננת עליהם. לאחר פסיקת השופט בהליך הביניים, חוזר המשפט להתנהל במסגרת הרגילה.

הדיון במשפט הזוטא הוא אך ורק בנושא הקבילות – מבלי שהשופט חייב אפילו לעיין בתוכן ההודאה, אלא אם כן נוצרה סיבה מיוחדת לכך. כך גם החלטתו נוגעת לתקפותה של ההודאה – אין השופט יכול לומר מה משקלה מול כל הראיות האחרות, ואיך היא יכולה להשפיע עליהן. מתוך חשש להטיית דין העלולה להיווצר עקב תוצאות משפט הזוטא, למשל: הבעת דעה של השופט על אמינותו של הנאשם, נקבעו בפסיקה הלכות מחייבות לגבי המשמעות שיש לתת להליך הביניים ולהבדלתו המוחלטת מתוך המשפט עצמו.

משפט זוטא מתנהל בדרך כלל כבר בפתיחת המשפט או במהלכו, אם כי קרו מקרים נדירים בהם התנהל ההליך גם בשלבים סופיים.

## קישורים חיצוניים
* ת"פ (שלום ת"א) 8806/00 '''מדינת ישראל נ' פלוני''', ניתן ב-9 במרץ 2003 – הכרעת דין במשפט זוטא
* 

## הערות שוליים

קטגוריה:מונחים משפטיים
קטגוריה:דיני ראיות
סנט-אמיליון

**סנט-אמיליון** (בצרפתית: **Saint-Émilion**) היא עיירה קטנה ליד בורדו שבצרפת. העיירה ידועה בשל מחוז ייצור היין בעל אותו שם שמקיף אותה. היא חלק מאתר מורשת עולמית בשם "אזור השיפוט של סנט-אמיליון", שהוכרז על ידי אונסק"ו ב-1999, בזכות העבר שלה ותעשיית היין שלה. נכון לשנת 2006 מנתה אוכלוסיית העיירה כ-2,100 תושבים.

## מנהל
מבחינה מנהלתית, סנט-אמיליון היא קומונה של מחוז ז'ירונד שבחבל אקיטן החדשה, באזור אקיטן, צרפת.

## היסטוריה
ההיסטוריה של סנט-אמיליון מתחילה עוד בזמנים פרהיסטוריים והיא אתר מורשת עולמית עם אדריכלות רומנסקית מרתקת ברחובותיה הצרים והמשופעים.

הרומים שתלו בה גפנים עוד במאה ה-2 לספירה. במאה ה-4 המשורר הלטיני אוסוניוס הילל את פירותיהם המשובחים של גפני האזור.

העיירה נקראה על שם הנזיר אמיליון, מוודה נודד, שהתיישב במבדד שסותת בסלע במאה ה-8. הנזיר שבא אחריו, היה זה שהחל את ייצור היין המסחרי באזור.

## גאוגרפיה
סנט-אמיליון ממוקמת 35 ק"מ צפון-מזרחית לבורדו, בין ליבורן לקסטיליון-לה-באטאיי (Castillon-la-Bataille), בגובה ממוצע של 23 מטר מעל פני הים.

## אתרים
* כנסייה רומנסקית.
* כנסייה מונוליתית, שנחצבה מצוק העשוי אבן גיר ועליה נבנה צריח מחודד גותי.

## יין
סנט-אמיליון היא אחת מ-4 אזורי היין האדום הראשיים של בורדו (האחרים הם מדוק, גראב ופומרול). אותם סוגי ענבים מעורבבים במינונים ויחסים שונים, כאשר מרלו וקברנה פרנק שולטים ובעוד שמשתמשים רק בכמויות קטנות יחסית של קברנה סוביניון. המחוז קטן בהרבה ממדוק ומשתתף במחוז היין של פומרול.

כמו במדוק, הייננים פיתחו מערכת של דירוג הגפנים. בעוד שהסיווג של מדוק נעשה ב-1855, הסיווג בסנט-אמיליון נעשה לראשונה רק ב-1878. השימוש במילה "לראשונה" חשוב, שכן לא כמו הסיווג של מדוק שמעולם לא שונה (למעט הקידום של שאטו מוטון רוטשילד מגידול שני לגידול ראשון במחלקת גראנד קרו Grand Cru Classe), הסיווג של סנט-אמיליון עובר בחינה מחודשת כל 10 שנים.

שאטו אוזון ושאטו שבאל בלאן הם 2 היינות שמסווגים כרגע (נכון ל-2007) כ-*Premiers grands crus classes A*. ישנם עוד 13 יינות ממחלקה שנייה ו-47 מחלקות נוספות. לסיווג מלא ראו: :en:Classification of Saint-Emilion wine.

## ראו גם
*יין בורדו
*יין צרפתי
*תוכנית בורדו
*מחוזות היין של בורדו

## קישורים חיצוניים

* 
* אתר רשמי של לשכת התיירות
* סיור וירטואלי אווירי בסנט-אמיליון
* צילומי אוויר של סנט-אמיליון ואקוויטניה

קטגוריה:אקיטן: ערים
אפריקה שמדרום לסהרה

**אפריקה שמדרום-לסהרה** (באנגלית: **Sub-Saharan Africa** בתרגום: **אפריקה הסאב-סהרית**) הוא מושג שנהוג לכנות בו את האזורים המצויים מדרום למדבר סהרה באפריקה, או את המדינות באזורים אלו, ומבדיל אותן ממדינות צפון אפריקה, האמידות יותר אם כי באופן יחסי. לצד מונח זה קיים מושג דומה המופיע בעיקר בהקשרים גאוגרפיים, אפריקה הדרומית. 

האוכלוסייה הכוללת של אפריקה מדרום לסהרה עומדת על 1,137,938,708 בני אדם. אזור אפריקה שמדרום לסהרה כולל 49 מדינות, משתרע על שטח של 24.3 מיליון קמ"ר, וחוצה ארבעה אזורי זמן.  

## אטימולוגיה
[שמאל|ממוזער|250px|תמונת לוויין של יבשת אפריקה, הממחישה את ההבדל ה[אקולוגיה|אקולוגי המייחד את אפריקה שמדרום-לסהרה]]
הביטוי התקבל בשימוש באנגלית בשנות ה-60 של המאה העשרים, והחליף בהדרגה את הכינוי שהיה נהוג בשפות רבות "**אפריקה השחורה**", כינוי שהתייחס בעיקר לצבע עורם הכהה של מרבית תושבי היבשת (להבדיל מאוכלוסיית אפריקה הצפונית, שרובם ערבים וברברים, ובעלי צבע עור שחום ובהיר), אך גם לעובדה שחלקים ממנה טרם נחקרו ומופו על ידי חוקרים מערביים עד לאותה עת.

למרות התקינות הפוליטית לכאורה, יש המבקרים את הביטוי האנגלי כאשר הוא עוסק במדינות ולא במאפיינים הגאוגרפיים-פיזיים של האזור. הביקורת נעוצה, בין השאר, במשמעות המילולית של Subsahara - "מתחת לסהרה", שלטענת המבקרים מנציחה את ההשקפה הקולוניאליסטית שלפיה אפריקה, תושביה ותרבויותיהם נמצאים במקום נחות בהשוואה לשאר העולם, ותרומתם לציוויליזציה העולמית נחותה.

למרות הביקורת, הביטוי השתרש ונכנס לשימוש נרחב בתחומי הגאופוליטיקה, הכלכלה, הגאוגרפיה, האקלים ועוד. ארגונים בינלאומיים רבים מתייחסים לאפריקה שמדרום לסהרה כאל יחידה אזורית בשם **אפריקה הלא-ים תיכונית** (**Non-Mediterranean Africa**) נפרדת מצפון אפריקה, כשחלקה הצפוני של היבשת נודעת בזיקה רבה יותר למזרח התיכון, לאגן הים התיכון, ולדרום אירופה.

## מדינות
### מדינות מזרח אפריקה
* 
* 
* 
* 
* 
* 
* 
### מדינות מערב אפריקה
* 
* 
* 
* 
* 
* 
* 
* 
* 
* 
* 
* 
* 
*  (שייכת לממלכה המאוחדת)

### מדינות מרכז אפריקה
* 
* 
* 
* 
* 
* 
*  (לשעבר זאיר)
### מדינות דרום אפריקה
* 
* 
* 
* 
* 
* 
* 
* 
* 
* 
* 
*  (שייכת לצרפת)

### שנוי במחלוקת
* 
* 
* 
* 
* 
* 
* 

## דת
להלן טבלה המציגה את ההתפלגות הדתית באפריקה שמדרום לסהרה לפי אחוזים ומספרים מוחלטים:

## נגיף האיידס
נכון ל-2011, מגפת האיידס שוררת ברוב אזור זה, ונשאי נגיף ה-HIV במדינות באפריקה שמדרום לסהרה מהווים כשני שלישים מתוך כלל נשאי ה-HIV בעולם. שיעור החולים והנשאים הגדול ביותר נמצאים במזרחה ובפרט בחלקה הדרומי של יבשת אפריקה. הנשאות שכיחה במדינות אלו שביבשת: בוטסואנה, לסוטו, מלאווי, מוזמביק, נמיביה, דרום אפריקה, אסוואטיני (סווזילנד), זמביה, זימבבואה, קניה, אריתריאה, דרום סודאן וסודאן, בהן אחוז הנשאים נע בין כ-3% למעל ל-10% מאוכלוסייתן.

## ראו גם

* מדבר סהרה
* סאהל
* איידס באפריקה שמדרום לסהרה
* מלריה באפריקה שמדרום לסהרה

## קישורים חיצוניים

* 
## הערות שוליים

*
קטגוריה:אפריקה: גאוגרפיה
קטגוריה:אפריקה: מדבריות
ברתולומאו אאוסטקיו

**ברתולומאו אֶאוּסטַקיוֹ** (באיטלקית: **Bartolomeo Eustachio**,  1500 או 1514 - 27 באוגוסט 1574), נודע גם בשמו הלטיני **אֶאוּסטַקיוּס**, היה רופא ומלומד איטלקי, נמנה עם האבות המייסדים של מדע האנטומיה של גוף האדם.

## חייו

אאוסטקיו גדל בסאן סברינו, ליד מצ'רטה, באיטליה, והיה בן-זמנו של וסאליוס, שעמו הוא חולק את המוניטין של ייסוד מדע האנטומיה.

ממוזער|1769
אאוסטקיו נודע כמי שתמך בתורתו של הרופא הקדמוני גלנוס. והרחיב את ידיעותינו על האוזן הפנימית על ידי גילוי מחדש ותיאור בדיוק רב של חצוצרת השמע, שנקראה על שמו. הוא הראשון שתיאר את השרירים הפנימיים והקדמיים של הפטיש והסטאפדיוס, ואת צורתו המורכבת של שבלול האוזן. הוא היה הראשון שחקר בדיוק רב את האנטומיה של השיניים, ואת תופעת התפתחות שיני החלב ושיני הבינה. לזכותו נזקף אף גילוי בלוטות יותרת הכליות, עליו דיווח בשנת 1563.

יצירתו הגדולה ביותר, שאותה לא פרסם, הייתה תחריטיו האנטומיים. העבודה עליהם נשלמה בשנת 1552, כעשור לאחר שווסאליוס פרסם את האטלס האנטומי הנודע שלו, ובשל המתקפות הקשות שספג וסאליוס עקב כך, גנז אאוסטקיו את התחריטים בגין חששו מחרונה של הכנסייה הקתולית.

אאוסטקיו מת בפוסומברונה, איטליה.

## קישורים חיצוניים

* דפים מעבודתו

## הערות שוליים

קטגוריה:אנטומיסטים איטלקים
קטגוריה:רופאים איטלקים במאה ה-16
קטגוריה:איטלקים שנולדו ב-1500
קטגוריה:נפטרים ב-1574
אאופוליס

**אֵאוּפּוֹלִיס** (ביוונית: **Εύπολις**, סביבות 446 לפנה"ס – 411 לפנה"ס) היה משורר ומחזאי אתונאי בסוגת הקומדיה היוונית העתיקה, שפרחה ושגשגה בימי המלחמה הפלופונזית.
## חייו
דבר אינו ידוע לנו על תולדות חייו האישיים. באשר למותו, נאמר שהוא הושלך לים על ידי אלקיביאדס, שאותו תקף באחד ממחזותיו, אך סביר יותר להניח שהוא מצא את מותו בעודו לוחם בעבור מדינתו.

הוא מתואר על ידי הורטיוס, יחד עם קראטינוס ואריסטופאנס, בתור הכותב הגדול ביותר בתחומו. בסגנונו השופע ומלא החיים, הפגין אאופוליס שיקול דעת מעשי וראוי. הוא זכה למוניטין כשקול לאריסטופאנס במידת האלגנטיות והטוהר של הדיקציה שלו ולקראטינוס במידת שליטתו באירוניה ובסרקזם.

הגם שלכתחילה היו יחסיו עם אריסטופאנס טובים למדי, הרי שיחסיהם הורעו בהמשך הדרך, והם הטיחו זה בזה האשמות הדדיות, בניסוחים ארסיים ביותר, על חיקויים וגנבות ספרותיות.

מבין 17 המחזות שיוחסו לאאופוליס, ואשר הקנו לו את המוניטין המשובחים, רק רסיסים נותרו. מבין אלה, הנודעים ביותר הם:
* הקולאקס, ובו הוקיע את קאליאס הפזרן, שהשחית את משאביו לריק על סופיסטים וטפילים למיניהם.
* מאריצאס, מתקפה על היפרבולוס, יורשו של קליאון, תחת שם בדוי.
* הבפטאי, נגד אלקיביאדס ומועדוניו, בהם הונהגו מעשי הפקרות והוללות.

מושאים אחרים של מתקפותיו היו סוקרטס וקימון. הדמוי והפולאיס היו מחזות פוליטיים, שעסקו במצבה הנואש של המדינה ובערי-המדינה המסונפות לה.

ברומן ההיסטורי של טום הולט, "The Walled Orchard", משמש אאופוליס בתור הגיבור והמספר.

## קישורים חיצוניים

* 
* 

קטגוריה:מחזאים יוונים
קטגוריה:אתונאים מן העת העתיקה
קטגוריה:אישים שחיו במאה ה-5 לפנה"ס